Vita:1997

message: :Kedves Lakeof, Mielőtt folytatnád a közelmúlt tragédiáinak, szerencsétlenségeinek és terrorjának dátum szerinti beírását egy adott évhez, kérlek, vedd figyelembe a naptári évről és naptári napokról szóló Wiki-oldalak célját. 
Ezeknek az oldalaknak (pl. 1997) az a céljuk, hogy megemlékezzenek az adott év legfontosabb - főleg politikai vonatkozású - eseményeiről, és lehetőleg belső linkeket adjanak kész vagy készülő szócikkekhez, ahol az esemény, hatása, következménye stb. részleteiben található.
Az esemény beírása előtt el kellene gondolkodni, hogy egy olyan hír, mint pl.
PANAM utasszálító repülőgép katasztrófája az Azori-szigeteken 38 halottal túlmutat-e önmagán, azaz bárki keresheti-e a mondjuk 1997 oldalon, hogy mikor történt. Ugyanúgy kérdéses, hogy az Azori-szigetek történetében ez jelentős esemény volt-e. Ha nem, akkor az ilyen katasztrófákat kár az évről szóló oldalra írni, szerintem itt felesleges.
Van továbbá egy megállapodás a magyar Wikin: ezeken az oldalakon jelen időben használjuk az igéket, illetve lehetőség szerint mellőzzük (pl. Kitört az XY vulkán helyett az XY vulkán kitörése.
Esetleg felülvizsgálhatnád a fentiek alapján az 1997-hez írt eseményeket.
Millisits 2004. december 11., 17:37 (CET)
Kedves Alensha, nem tudnád-e a halálokat visszatenni ide a vitalapra, hogy később válogatni lehessen belőlük? Adatok nyom nélküli törlését nem helyeslem. Például a Winnie tájfun érdekes lehet meteorológiai szempontból, mondjuk egy szakdolgozatot író meteorológushallgató számára. Persze nem kell beírni a cikkbe, csak maradjon valahol valami nyoma az infonak. Kösz: Gubb 2004. december 30., 15:24 (CET)

message: * január 9. Lezuhant a Delta Conair légitársaság egyik helyi járata Detroit közelében. A halottak száma 29.
* január 14. Kairóban a Nílusba zuhant egy autóbusz. 32 utas meghalt, több mint 20 megsérült.
* január 23. Iszlám szélsőségesek 22 embert mészároltak le az algériai Hauch Benramdane faluban, Algírtól 25 km-re.
* január 31. 31 embert öltek meg iszlám szélsőségesek az algériai Medeában.
* február 4. Földrengés rázta meg Irán északkeleti részét. A halottak száma meghaladja a 60-at, több mint 200 sebesült.
* február 4. Összeütközött két izraeli katonai helikopter. A katasztrófában 73 katona vesztette életét.
* február 18. Peruban egy fölcsuszamlás következtében közel ezer ember halt meg.
* február közepe. Az algériai biztonsági erők kivégeztek 160 iszlám szélsőségest.
* március 2. Újabb földrengés Iránban: kb. ezer halott.
* március 3. Vonatszerencsétlenség Pakisztánban: 200 halott.
* március 9. A török hadsereg 42 kurd szakadárt ölt meg az iraki Kurdisztánban.
* március 11. Bányaszerencsétlenség Kínában: 86 halott, 12 súlyos sérült.
* április 17. Az ugandai hadsereg 60 szudáni katonát és 68 ugandai felkelőt ölt meg.
* április 22. A perui hadsereg különleges alakulatai gyors akcióval kiszabadították a limai japán nagykövetségen 1996. decembere óta fogva tartott 72 túszt. A túszejtést végrehajtó Túpac Amaru szervezet 12 tagját a helyszínen kivégezték.
* április 22. 93 embert öltek meg iszlám szélsőségesek az Algír melletti Bugara faluban.
* május 16.-19. Török katonák több mint 1000 kurd szakadárt öltek meg Észak-Irakban.
* május vége. 40 iszlám terroristát ölnek az algériai biztonsági erők.
* június 11. Litván rendőrök 50 kg csempészett urániumot foglaltak le.
* június közepe. Algériában újabb 50 ártatlan civil áldozata volt az iszlám szélsőségeseknek. 1992 óta 60 000 embert öltek meg.
* június 10.-15. Heves harcok Sri Lankában a kormány katonái és az autonómiájukért harcoló tamilok (az ország lakosságának 18%-a) között. Mindkét fél vesztesége több, mint 100 ember.
* július 4. Gyilkosság és kábítószer-kereskedelem vádjával akasztással kivégeztek öt férfit Szingapúrban. 1975 óta 300 embert végeztek ki, többségüket kábítószer csempészetért.
* július 9. 6.3-as erősségű földrengés Venezuelában: 100 halott, 400 sebesült.
* július 13. Algériában 44 ártatlan embert öltek meg a terroristák. Július végén a kormány erői 300 szélsőségest végeztek ki.
* július 28. Újabb 42 ember esett áldozatául az iszlám szélsőségeseknek Algériában.
* augusztus 6. Lezuhant a KAL dél-koreai légitársaság egy Boeing-747 típusú utasszállító gépe Guam szigeténél. 225 ember meghalt, 29 túlélte a katasztrófát.
* augusztus 11. Többszáz ember meghalt és közel 3 milliárd dolláros kárt okozott a kelet-kínai határvidéken pusztító Winnie tájfun.
* augusztus közepe. Több mint 400 ember halt meg a ruandai harcokban.
* augusztus folyamán közel 400 embert ölnek meg az iszlám szélsőségesek Algériában.
* szeptember 1. Öt fegyveres férfi 53 millió svájci frankot (35 millió USA dollár) rabolt el egy zürichi postahivatalból.
* szeptember 8. Haiti partjainál elsüllyedt egy komphajó: 300 halott.
* szeptember 13. Namíbia közelében eltűnt egy német és egy amerikai repülőgép 13 ill. 9 személlyel a fedélzeten. A vizslálatok szerint a két gép valószínűleg összeütközött és az óceánba zuhant.
* szeptember 26. 234 ember halt meg egy Szumátra szigetén (Indonézia) történt légibalesetben.
* szeptember vége. Az utóbbi hónapokban 500 ezer ember halt éhen Észak-Koreában.
Hú! Nagyon köszönöm! Gyönyörű lista! :-)) Gubb 2004. december 30., 16:21 (CET)
thread_title: Halálok